钦定古今图书集成/理学汇编/字学典/第048卷 > 《姜夔续书谱》 > 《行书状》晋·王珉
## 钦定古今图书集成/理学汇编/字学典/第048卷 > 《姜夔续书谱》 > 《行书状》晋·王珉

“邈乎嵩岱之峻极，烂若列宿之丽天。”伟字挺特，奇书
秀出。扬波骋艺，馀好宏逸。虎踞凤跱，龙伸蠖屈。资胡
氏之壮杰，兼锺公之精密。总二妙之所长，尽要美乎
文质。详览《字体》，究寻笔迹，粲乎伟乎，如珪如璧。宛若
蟠螭之仰势，翼若翔鸾之舒翮。或乃飞笔放体，雨疾
风驰。绮靡婉娩，纵横流离。